Jody Allen

**Jo Lynn** «**Jody**» **Allen** (født 3. februar 1959) er en amerikansk forretningskvinne, entreprenør og filantrop. Hun er søster til Paul Allen, en av grunnleggerne av Microsoft, og var administrerende direktør i hans investerings- og prosjektselskap Vulcan Inc., fra det ble stiftet i 1986 og frem til 2015. Hun er også en av grunnleggerne og president for Paul G. Allen Family Foundation.

Da broren døde i oktober 2018 ble Allen utnevnt til godsbestyrer etter hans ønske. Blant eiendelene hun tok kontroll over da han døde var National Football Leagues (NFL) Seattle Seahawks, superyachten *Octopus* og National Basketball Associations (NBA) Portland Trail Blazers, og en minoritetsandel i Major League Soccers (MLS) Seattle Sounders FC.

## Tidlig liv og utdannelse
Allen ble født i Seattle i Washington den 3. februar 1959 til læreren Edna Faye (født Gardner) Allen og Kenneth Sam Allen, en associate director på University of Washington Libraries. Storebroren Paul skulle senere bli en av grunnleggerne av Microsoft Corporation. Hun vokste opp i Wedgwood-nabolaget i Seattle og gikk på Lakeside School frem til 1975. Hun studerte drama på Whitman College i Walla Walla i Washington.

## Karriere
I 1986 var Allen med på å stifte Vulcan Inc. med broren, et selskap som skulle organisere og drifte familiesne bedrifter og veldedighetsarbeid. Vulcans tidligere økonomisjef beskrev henne som «ansvarlig for at togene gikk i tide» og at hun hadde «lidenskap for eiendomsutvikling og å bygge ting.»

Hun er nå visestyreleder for First & Goal Inc., som står for driften av Seattle Seahawks. Hun var involvert i forhandlingene om partnerskapet med Seattle for byggingen av Lumen Field, og var en rådgiver for broren da han først vurderte å kjøpe Seahawks. I 1997 skrev en reporter fra Seattle: «Jody Patton thought buying the Seahawks was a great idea; thus was born Allen's efforts to acquire the team and build a new football stadium.»

I løpet av sin karriere tilså Allen også byggingen av Moda Center i Portland i Oregon, renovasjonen av Seattle Cinerama, og assisterte i å få EMP Museum (nå Museum of Pop Culture eller **MoPOP**) etablert i Seattle. Hun er også president for Vulcan Productions, en bedrift som produserer filmer, digitale programmer og outreach, og har vært produsent eller ansvarlig produsent for over et dusin dokumentarer of filmer. I 2013 støttet hun produksjonen av to dokumentarer, Richard E. Robbins’ *Girl Rising* og dokumentaren om kjernekraft, *[[Pandora's Promise]]*.

I 2013 ble hun anklaget for seksuell trakassering av fem av sine tidligere livvakter. Det ble inngått forlik.

## Filantropi
Allen var med på å stifte Paul G. Allen Family Foundation i 1990. Stiftelsen har siden gitt over $469 millioner i tilskudd til over 1 400 veldedige organisasjoner.

Allen er president i forstanderskapet til Museum of Pop Culture, et ideelt museum dedikert til populærkultur og musikk. *[[Seattle Times]]* gir Allen og broren æren for å ha fått muséet til byen: «Selv om Allen får det meste av hederen...er det begge søsknenes fortjeneste. Allen stod for penger og inspirasjon; som administrerende direktør var Patton ansvarlig for at det ble utført.»

Sammen med broren stiftet Allen også den ideelle organisasjonen Allen Institute for Brain Science i Seattle i 2003, hvor hun er styreleder. Instituttet tilbyr gratis nettbaserte ressurser til forskere i hele verden. Hun har også vært medlem i flere andre styrer, inkludert for Seahawks Charitable Foundation, ArtsFund, Theatre Communications Group, University of Washington Foundation, Museum of Glass, Los Angeles Film Festival og Oregon Shakespeare Festival.

## Privatliv
Allen har tre barn: Duncan (født 1989), Gardner (født 1994) og Faye (født 1997) med eksmannen Brian Patton som hun ble skilt fra i 2009 etter 21 år. Allens tidligere ektemann er sjef for flere golfbaner. Hun ble født Jody patton, og tok navnet Jody Allen Patton da de var gift.

Hun er medlem av Royal Canadian Geographical Society og Explorers Club.

Allen bor i Mercer Island i Washington.

## Filmografi
### Ansvarlig produsent
* *[[Men with Guns]]* (1997)
* *[[The Luzhin Defence]]* (2000)
* *[[The Safety of Objects]]* (2001)
* *[[The Soul of a Man]]* (2003)
* *[[The Blues]]* (2003)
* *[[Lightning in a Bottle]]* (2004)
* *[[Hard Candy (film)|Hard Candy]]* (2005)
* *[[American Masters]]*: *No Direction Home: Bob Dylan* (2005)
* *[[Bickford Shmeckler's Cool Ideas]]* (2006)
* *[[Where God Left His Shoes]]* (2007)
* *Girl Rising* (2013)
* *[[Pandora's Promise]]* (2013)
* *[[We The Economy]]* (2014) 

### Produsent
* *[[Inspirations]]* (1997)
* *[[Me & Isaac Newton]]* (1999)
* *[[Titus (film)|Titus]]* (1999)
* *[[Coastlines (film)|Coastlines]]* (2002)
* *[[Far from Heaven]]* (2002)

## Referanser